KOMISSION ASETUS (EY) N:o 1707/94, annettu 13 päivänä heinäkuuta 1994, viljapohjaisten rehuseosten vientituen myöntämisestä ja ennakolta vahvistamisesta annetun asetuksen (ETY) N:o 1913/69 ja vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 891/89 muuttamisesta



Virallinen lehti nro L 180 , 14/07/1994 s. 0019 - 0020

Suomenk. erityispainos Alue 3 Nide 59 s. 0053

Ruotsink. erityispainos Alue 3 Nide 59 s. 0053



KOMISSION ASETUS (EY) N:o 1707/94, annettu 13 päivänä heinäkuuta 1994, viljapohjaisten rehuseosten vientituen myöntämisestä ja ennakolta vahvistamisesta annetun asetuksen (ETY) N:o 1913/69 ja vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 891/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on muutettuna komission asetuksella (ETY) N:o 2193/93(2), ja erityisesti sen 9 artiklan 2 kohdan ja sen 13 artiklan 6 kohdan, sekä katsoo, että komission asetus (ETY) N:o 1913/69(3) on viimeksi muutettu asetuksella (EY) N:o 607/94(4) tiettyjen keinottelumahdollisuuksien välttämiseksi; kokemus on osoittanut, että tietyt, erityisesti vientitodistusten tietojen toimittamista koskevat tarkennukset ovat tarpeen tämän viimeisen muutoksen täytäntöönpanon helpottamiseksi, yhdenmukaisuuden vuoksi komission asetus (ETY) N:o 891/89(5), sellaisena kuin se on viimeksi muutettuna asetuksella (EY) N:o 3579/93(6), olisi muutettava asetuksen (ETY) N:o 1913/69 mukaiseksi, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1913/69 seuraavasti: 1. Korvataan 1 artikla seuraavasti: "1 artikla Määrätyn kuukauden aikana viljapohjaisten rehuseosten vientituki vahvistetaan tonnille rehuseoksen sisältämää viljaa ottaen huomioon seuraavat edellytykset: a) yleisimmin käytetyille perusviljoille kuluvaa kuukautta edeltävänä kuukautena myönnettyjen, kuluvana kuukautena voimassa olevan kynnyshinnan mukaan tarkistettujen tukien keskiarvo; b) kuluvaa kuukautta edeltävän kuukauden 25 ensimmäiseltä päivältä lasketun ja kuluvana kuukautena voimassa olevan kynnyshinnan mukaan tarkistetun yleisimmin käytetyille perusviljoille laskettujen tuontimaksujen keskiarvo; c) kyseisen tuotteen myyntimahdollisuudet ja -edellytykset maailmanmarkkinoilla; d) tarpeen välttää häiriöitä yhteisön markkinoilla; e) viennin taloudellisen puolen." 2. Muutetaan 4 artikla seuraavasti. a) Korvataan 1 kohdan a alakohta seuraavasti: "(a) yhdistetyn nimikkeistön alanimikkeiden mukaan jaetut viljapohjaisen rehuseoksen kokonaismäärät, joille on annettu tuontitodistukset." b) Korvataan 2 kohta seuraavasti: "2 Jäsenvaltioiden on toimitettava komissiolle tiedoksi joka päivä ennen klo 15:ttä (Brysselin aikaa) niiden viljapohjaisten rehuseosten, joille on haettu vientitodistuksia, sisältämän viljan määrä. Tässä tiedonannossa on erotettava toisistaan hakemukset, joihin sisältyy vientituen tai tuontimaksun vahvistaminen ennakolta ja hakemukset, joihin sitä ei sisälly." c) Poistetaan 3 kohta. 2 artikla Korvataan asetuksen (ETY) N:o 891/89 5 artiklan 2 kohta seuraavasti: "2 CN-koodiin 2309 10 11, 2309 10 13, 2309 10 31, 2309 10 33, 2309 10 51, 2309 10 53, 2309 90 31, 2309 90 33, 2309 90 41, 2309 90 43, 2309 90 51 ja 2309 90 53 kuuluvien tuotteiden osalta vientitodistushakemuksessa on oltava: - ruudussa 15 maininta: "rehuseokset, joissa tärkkelyksen vähimmäispitoisuus on 5 prosenttia", - ruudussa 16 maininta: "ex 2309", - ruudussa 17 ja 18 rehuseoksina vietävien viljojen määrä. Hakemuksessa olevat tiedot on merkittävä vientitodistukseen." 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 1994. Komission puolesta René STEICHEN Komission jäsen (1) EYVL N:o L 181, 1.7.1992, s. 21 (2) EYVL N:o L 196, 5.8.1993, s. 22 (3) EYVL N:o L 246, 30.9.1969, s. 11 (4) EYVL N:o L 77, 19.3.1994, s. 5 (5) EYVL N:o L 94, 7.4.1989, s. 13 (6) EYVL N:o L 326, 28.12.1993, s. 15